CELEX: 32007R1282
Language: hu
Date: 2007-10-30 00:00:00
Title: A Bizottság 1282/2007/EK rendelete ( 2007. október 30. ) az élelmiszerek 2007. évi éves elosztási tervére alkalmazandó végrehajtási időszak vége tekintetében a 3149/92/EGK rendelettől való eltérésről

31.10.2007   
            
            
               HU
            
            
               Az Európai Unió Hivatalos Lapja
            
            
               L 285/30
            
         
      A BIZOTTSÁG 1282/2007/EK RENDELETE
   
   (2007. október 30.)
   az élelmiszerek 2007. évi éves elosztási tervére alkalmazandó végrehajtási időszak vége tekintetében a 3149/92/EGK rendelettől való eltérésről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kijelölt szervezeteknek az intervenciós készletekből származó élelmiszerekkel a Közösség leginkább rászoruló személyei számára történő szétosztás céljából való ellátására vonatkozó általános szabályok megállapításáról szóló, 1987. december 10-i 3730/87/EGK tanácsi rendeletre (1) és különösen annak 6. cikkére,
   mivel:
   
               (1)
            
            
               A Közösség legrászorulóbb személyeinek az intervenciós készletekből származó élelmiszerekkel történő ellátására vonatkozó részletes szabályok megállapításáról szóló, 1992. október 29-i 3149/92/EGK bizottsági rendelet (2) 3. cikkének (1) bekezdése meghatározza, hogy az élelmiszerek éves elosztási tervének végrehajtási időszaka az elosztási terv elfogadását követő év december 31-én ér véget.
            
         
               (2)
            
            
               Az 1539/2006/EK bizottsági rendelet (3) elfogadta a 2007. december 31-ével lezáruló időszakra vonatkozó tervet.
            
         
               (3)
            
            
               A gabonafélék és a tejtermékek piacán a 2006/2007-es gazdasági évben kialakult rendkívüli körülmények a 2007. évi terv keretében Olaszország részére elkülönített 61 232,50 tonna gabona, 1 618 tonna vaj és egy – a sovány tejpor piacán történő beszerzése céljából odaítélt – 10 991 578 EUR összeg, valamint Franciaország részére elkülönített 4 000 tonna vaj, valamint egy – a sovány tejpor piacán történő beszerzése céljából odaítélt – 10 millió EUR összeg esetében a gazdasági szereplőkkel kötött szállítási szerződések teljesítését érintő nehézségekhez vezettek. Annak érdekében, hogy az éves terv az 1539/2006/EK rendeletnek megfelelően végrehajtható legyen, indokolt az éves terv végrehajtási időszakának záró időpontját a fent említett esetekben 2008. február 29-re halasztani.
            
         
               (4)
            
            
               Az e rendeletben előírt intézkedések összhangban vannak a Gabonapiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 3149/92/EGK rendelet 3. cikkének (1) bekezdésétől eltérően, a 2007. évi terv keretében Olaszország részére elkülönített 61 232,50 tonna gabona, 1 618 tonna vaj és egy – a sovány tejpor piacán történő beszerzése céljából odaítélt – 10 991 578 EUR összeg, valamint Franciaország részére elkülönített 4 000 tonna vaj, és egy – a sovány tejpor piacán történő beszerzése céljából odaítélt – 10 millió EUR összeg vonatkozásában a fent említett terv végrehajtására 2008. február 29-ig kerülhet sor.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. október 30-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 352., 1987.12.15., 1. o. A 2535/95/EK rendelettel (HL L 260., 1995.10.31., 3. o.) módosított rendelet.
   
      (2)  HL L 313., 1992.10.30., 50. o. A legutóbb az 1127/2007/EK rendelettel (HL L 255., 2007.9.29., 18. o.) módosított rendelet.
   
      (3)  HL L 283., 2006.10.14., 14. o. A legutóbb a 937/2007/EK rendelettel (HL L 206., 2007.8.7., 5. o.) módosított rendelet.